|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 21/03/2023

**ΔΕΛΤΙΟ ΤΥΠΟΥ**

Tο Εργατικό Κέντρο Αθήνας καταγγέλλει την εκδικητική απόλυση συναδέλφισσας, μέλους του Σωματείου Μισθωτών Τεχνικών, επειδή συμμετείχε στις 24ωρες απεργίες της 8ης και της 16ης Μαρτίου. Η εργοδοσία της εταιρείας “ΚΑΜΠΑΣ Ι.Β. & ΣΙΑ Ε.Ε.” έκανε πραγματικότητα τις απειλές της, τις οποίες είχε εκφράσει ήδη από την ανακοίνωση συμμετοχής της συναδέλφισσας, στην απεργία της 8ης Μάρτη, που είχε προκηρύξει το Εργατικό Κέντρο Αθήνας.

Η πάγια τακτική των εργοδοτών να εκβιάζουν και να τρομοκρατούν τους εργαζόμενους δεν μας εκπλήσσει.

Ούτε το έγκλημα στα Τέμπη, με τους 57 νεκρούς δεν τους συγκίνησε. Τα κέρδη όπως φαίνεται είναι πάνω από κάθε εργασιακό δικαίωμα ακόμα και πάνω από τη ζωή.

Φτάνει πια! Απαιτούμε την ανάκληση της εκδικητικής απόλυσης της συναδέλφισσας! Το συνδικαλιστικό κίνημα ενωμένο, δεν τρομοκρατείται και παλεύει ενάντια σε κάθε αντεργατική πρακτική, εργοδοτικούς εκφοβισμούς και τρομοκρατία.

**Το Δ.Σ.**